4 priedas GAMTINIŲ DUJŲ DEKLARAVIMO, APSKAITOS IR APMOKĖJIMO SĄLYGOS

1. TAIKYMO SRITIS
2. Sąlygos taikomos privatiems Klientams, užsisakiusiems elektroninės sąskaitos paslaugą arba su Bendrove sudariusiems susitarimą dėl apskaitos pagal vidutinį suvartojimą taikymo.
3. SKAITIKLIO RODMENŲ DEKLARAVIMO IR VIDURKIO APSKAIČIAVIMO SĄLYGOS
4. Klientui per Gamtinių dujų pirkimo–pardavimo ir paslaugų teikimo sutartyje (toliau – Sutartis) numatytą ataskaitinį laikotarpį priskaitytas gamtinių dujų kiekis ir mokėtina suma nurodomi Bendrovės Sąskaitose, išrašomose ataskaitinio mėnesio data, ir iki po ataskaitinio mėnesio 10 (dešimtos) kalendorinės dienos pateikiami savitarnos svetainėje e.ignitis.lt (toliau – Savitarnos svetainė) arba kitu su Klientu sutartu būdu.
5. Objektui, turinčiam pakankamą 12 mėnesių suvartojimo istoriją Kliento Sutarties galiojimo laikotarpiu (toliau – Suvartojimo istorija) vidurkis apskaičiuojamas pagal formulę:

**Wd=∑Wn/12**

Kur:

Wd – apskaičiuotas per kalendorinį mėnesį vidutiniškai suvartotas gamtinių dujų kiekis (m3), naudojamas mokėtinai sumai už ataskaitinį laikotarpį apskaičiuoti.

∑Wn – per praėjusius paeiliui einančius 12 mėnesių suvartotas gamtinių dujų kiekis (m3).

1. Objektui, neturinčiam pakankamos Suvartojimo istorijos ar per paskutinius 6 mėnesius neturinčiam suvartojimo ir planuojančiam suvartoti iki 300 m3 (imtinai), vidutinis suvartojimas prilyginamas 5 m3/mėn.
2. Objektui, neturinčiam pakankamos Suvartojimo istorijos ar per paskutinius 6 mėnesius neturinčiam suvartojimo ir planuojančiam suvartoti nuo 301 m3 (imtinai) ir daugiau, vidutinis suvartojimas skaičiuojamas pagal formules:

**Wdž=P\*1m3**

**Wdv=P\*1/9m3**

Kur:

Wdž – apskaičiuotas per kalendorinį mėnesį vidutiniškai suvartotas gamtinių dujų kiekis (m3) žiemos sezono (spalis- kovas) metu, naudojamas mokėtinai sumai už ataskaitinį laikotarpį apskaičiuoti.

Wdv – apskaičiuotas per kalendorinį mėnesį vidutiniškai suvartotas gamtinių dujų kiekis (m3) vasaros sezono (balandis – rugsėjis) metu, naudojamas mokėtinai sumai už ataskaitinį laikotarpį apskaičiuoti.

P – vartotojo objekto plotas m2.

1. Klientas turi teisę faktinius Skaitiklio rodmenis pranešti Bendrovei bet kuriuo metu 31-ame punkte numatytais būdais.
2. Klientas privalo faktinius Skaitiklio rodmenis pranešti kiekvienų metų gruodžio mėnesį, taip pat prieš pasikeičiant dujų kainoms ir (ar) tarifams.
3. Per ataskaitinį laikotarpį objekte suvartotas gamtinių dujų kiekis apskaičiuojamas šiais būdais:

8.1. Jei per ataskaitinį laikotarpį nėra užfiksuotų rodmenų – pagal Vidurkį už visą ataskaitinį laikotarpį;

8.2. Jei per ataskaitinį laikotarpį yra užfiksuotų rodmenų – pagal didžiausius užfiksuotus rodmenis per ataskaitinį laikotarpį, nepriklausomai nuo jų užfiksavimo dienos.

1. VIDURKIO PERSKAIČIAVIMO IR SĄSKAITŲ APMOKĖJIMO SĄLYGOS
2. Vidurkis perskaičiuojamas, jeigu, užfiksavus faktinius Skaitiklio rodmenis, perskaičiuoto Vidurkio procentinis pokytis lyginant su Vidurkiu iki perskaičiavimo yra lygus arba viršija Bendrovės nustatytą procentinę reikšmę. Vidurkis perskaičiuojamas pagal šių Sąlygų 3-ame punkte pateiktą formulę.
3. Užfiksavus faktinius rodmenis ir nustačius, kad vidurkio taikymo laikotarpiu keitėsi kaina, apskaičiuojamas vidutinis suvartojimas tarp paskutinių turimų faktinių rodmenų ir palyginamas su taikytu vidurkiu. Jei vidurkio pokytis didesnis nei Bendrovės nustatyta procentinė reikšmė, atliekamas vidurkio perskaičiavimas atgaline data pagal taikytus tarifus. Perskaičiavimas pateikiamas ataskaitinio laikotarpio, kai nustatytas faktinis rodmuo, patikslinančioje Sąskaitoje.
4. Jei susidaro permoka, ji įskaitoma kaip Kliento apmokėjimas pagal Sąskaitas, kurios bus išrašytos ateityje. Klientui pateikus rašytinį prašymą (savitarnos svetainėje [e.ignitis.lt](http://www.manogile.lt), elektroniniu paštu, raštu), permoka gali būti grąžinta į pageidaujamą banko sąskaitą.
5. Informacija apie užfiksuotą Skirtumą ir koreguojamą Vidurkį Klientui pateikiama Sąskaitose.
6. Kitos Kliento skolos Bendrovei už suvartotas gamtines dujas ir suteiktas paslaugas, kurių mokėjimo terminas Sąskaitos išrašymo metu yra suėjęs, įtraukiamos į išrašomą Sąskaitą.
7. ELEKTRONINIŲ SĄSKAITŲ UŽSAKYMAS IR PATEIKIMAS
8. Pateikti užsakymą gauti Elektroninę sąskaitą (toliau – E. sąskaita) Klientas gali banko, kuriame yra Kliento sąskaita (toliau – Bankas), padalinyje ar elektroninės bankininkystės sistemoje ar atvykęs į Bendrovės Klientų aptarnavimo centrą. Jei E. sąskaitos gavėjas nesutampa su sutarties savininku, į interneto banką bus pateikiama dalinė E. sąskaita.
9. Prieš užsakydamas E. sąskaitos teikimo paslaugą, E. sąskaitos gavėjas privalo susipažinti su Banko E. sąskaitos teikimo sąlygomis ir Banko paslaugų teikimo bendrosiomis taisyklėmis, viešai skelbiamomis Banko interneto svetainėje, Banko interneto banke ar Banko padaliniuose.
10. Pagal prašymą susiklosčiusiems Banko ir E. sąskaitos gavėjo (mokėtojo) santykiams taikomos ir Banko paslaugų teikimo bendrosios taisyklės bei Banko mokėjimo paslaugų teikimo sąlygos.
11. Pasirašydamas prašymą, E. sąskaitos gavėjas sutinka, kad nurodyti asmens duomenys būtų perduoti E. sąskaitų siuntėjui (tiesiogiai ar per E. sąskaitų siuntėjo mokėjimo paslaugų teikėją ar kitą tarpininką), tam, kad E. sąskaitų siuntėjas, pateikdamas E. sąskaitas, patikrintų prašymą pateikusio asmens tapatybę.
12. Pateikus prašymą gauti E. sąskaitas, E. sąskaitos pradedamos teikti už einamąjį ataskaitinį laikotarpį.
13. Prašymas gali būti atmestas, jei Prašymą teikiantis asmuo nėra sudaręs prekių ar paslaugų pirkimo sutarties su E. sąskaitų siuntėju.
14. Kliento (mokėtojo) pateiktas naujas E. sąskaitos prašymas automatiškai nutraukia iki to laiko tai Sutarčiai galiojusį prašymą.
15. Pretenzijas dėl pateiktų E. sąskaitų turinio ir teisingumo priima ir nagrinėja E. sąskaitos siuntėjas. Pretenzijas dėl automatinio apmokėjimo, limito, nuskaitymo datos ir kt. priima ir nagrinėja Bankas.
16. E. sąskaitos siuntėjas teisės aktuose numatytais atvejais turi teisę keisti ar papildyti šias Sąlygas, apie tokius pakeitimus informuodamas Klientą Savitarnos svetainėje ir / arba internetiniame puslapyje, el. paštu (jei Klientas nurodęs), trumpąja SMS žinute (kai Klientas yra nurodęs mobiliojo telefono numerį, bet nenurodęs el. pašto), paštu (kai Klientas nenurodęs el. pašto ir mobiliojo telefono numerio). Klientas per 30 kalendorinių dienų nuo informacijos pateikimo dienos turi teisę nepritarti pakeitimams ir nutraukti Sutartį.
17. Klientams, norintiems gauti E. sąskaitą į interneto banką, Sąskaitos išrašomos pagal šių Sąlygų II-ame skyriuje nurodytas sąlygas. E. sąskaitų teikimą Klientas gali užsisakyti Banko padalinyje ar elektroninės bankininkystės sistemoje, nurodydamas savo (aštuonženklį) kliento kodą. E. sąskaita Klientui interneto banke nėra pateikiama, jei jos mokėtina suma yra mažesnė arba lygi 0.
18. Neapmokėtas Sąskaitos likutis už praeitą ataskaitinį laikotarpį pridedamas prie E. sąskaitos, formuojamos už einamąjį ataskaitinį laikotarpį.
19. Pateikti prašymą nutraukti E. sąskaitos teikimą Klientas gali Banko padalinyje ar elektroninės bankininkystės sistemoje, arba kreipdamasis į Bendrovę vienu iš 31 p. nurodytų būdų. Nutraukus E. sąskaitą, vidurkio taikymas Klientui išlieka.
20. SKOLŲ IŠIEŠKOJIMAS
21. Klientas įsipareigoja kiekvieną mėnesį apmokėti jam sutartu būdu pateiktas Sąskaitas iki Sutartyje nurodytos dienos. Sąskaitą galima apmokėti pasinaudojus elektroninės bankininkystės priemonėmis ar kitose įmokų surinkimo vietose (tikslus jų sąrašas pateikiamas [www.ignitis.lt](http://www.ignitis.lt)).
22. Klientui laiku neapmokėjus Sąskaitos, pradedamas taikyti skolos išieškojimo procesas, kuris susideda iš kelių etapų:
    1. Pranešimo siuntimas Klientui po Sąskaitos apmokėjimo termino (el. paštu, SMS ar paprastu paštu, jei Klientas nenurodė savo el. pašto ar mobiliojo telefono numerio).
    2. Įspėjimo siuntimas Klientui suėjus pranešimo apmokėjimo terminui (pateikiamas el. paštu ir paprastu paštu).
    3. Suėjus įspėjimo apmokėjimo terminui pradedamas taikyti gamtinių dujų tiekimo nutraukimas.
    4. Praėjus 30 dienų po įspėjimo išsiuntimo, duomenys apie Kliento skolą perduodami skolų išieškojimo įmonei ir pradedamos taikyti kitos išieškojimo priemonės (duomenų perdavimas teisėtą interesą turintiems tretiesiems asmenims).
23. Bendrovė turi teisę tvarkyti Kliento asmens duomenis (įskaitant asmens kodą), o Klientui tinkamai nevykdant šioje Sutartyje nurodytų jam priklausančių mokėjimų, Bendrovė turi teisę perduoti asmens duomenis tretiesiems asmenims, įtraukti į asmenų skolų registrus, skelbti viešai (išskyrus viešą asmens kodo skelbimą), rinkti asmens duomenis skolos išieškojimo tikslais iš VĮ „Registrų centras“, kitų duomenų bazių.
24. KITOS NUOSTATOS
25. Klientas, negavęs Sąskaitos ar joje identifikavęs klaidas, įsipareigoja nedelsdamas apie tai informuoti Bendrovę vienu iš 31 p. nurodytų būdų.
26. Klientui, pranešusiam apie laikiną gamtinių dujų nevartojimą, laikino nevartojimo laikotarpiu apskaita pagal vidutinį suvartojimą netaikoma.
27. Pranešti Skaitiklio rodmenis, sužinoti sumą, kuriai išrašyta Sąskaita, Klientas gali Savitarnos svetainėje, Klientų aptarnavimo telefonu 1802, +370 611 21802 ar atvykęs į Bendrovės Klientų aptarnavimo centrą.
28. Kitus Kliento ir Bendrovės tarpusavio santykius reglamentuoja tarp Bendrovės ir Kliento sudarytos Sutartys, Sutarčių su buitiniais vartotojais dėl gamtinių dujų tiekimo, perdavimo ir skirstymo standartinių sąlygų aprašas, Gamtinių dujų tiekimo ir vartojimo taisyklės bei Lietuvos Respublikos teisės aktai.
29. Bendrovė teisės aktuose numatytais atvejais turi teisę keisti ar papildyti šias Sąlygas, apie tokius pakeitimus informuodama Klientą Savitarnos svetainėje ir / arba internetiniame puslapyje, el. paštu (jei Klientas nurodęs), trumpąja SMS žinute (kai Klientas yra nurodęs mobiliojo telefono numerį, bet nenurodęs el. pašto), paštu (kai Klientas nenurodęs el. pašto ir mobiliojo telefono numerio). Klientas per 30 kalendorinių dienų nuo informacijos pateikimo dienos turi teisę nepritarti pakeitimams ir nutraukti Sutartį.